કેન્દ્રના નવતર ‘સ્વચ્છ ભારત અભિયાન’ હેઠળ પણ દેશનાં અન્ય શહેરોની સરખામણીમાં અમદાવાદની કામગીરી નિરાશાજનક છે. વડા પ્રધાનના ‘હોમગ્રાઉન્ડ’ એવા અમદાવાદમાં ‘સ્વચ્છ ભારત અભિયાન’ને સફળતા અપાવવા તંત્ર મરણિયું બન્યું છે. મ્યુનિ. સત્તાવાળાઓએ ઘરે ઘરે સ્વચ્છતાનો સંદેશ ફેલાવવા નરેશ કનોડિયા અથવા હિતુ કનોડિયાને સ્વચ્છતા એમ્બેસેડર બનાવવાનાં ચક્રો ગતિમાન કર્યાં છે. તા.ર ઓક્ટોબર, ગાંધીજયંતી નિમિત્તે સત્તાવાળાઓએ ‘ સ્વચ્છ ભારત સપ્તાહ અભિયાન’ પણ કર્યું હતું.